Príloha č. 1 k Rozhodnutiu č.: **279/R/22-S**

**PÍSOMNÁ INFORMÁCIA PRE POUŽÍVATEĽA**

**Názov vet. prípravku:**

**eSHa OPTIMA**

**Zloženie:**

rastlinné extrakty 400 mg (Aesculus hippocastanum, Achiellea millefolium, Betula alba, Foeniculum vulgare, Fucus versiculosus, Glycyrrhiza glabra, Quercus infectoria, Salix alba, Uncaria tomentosa), vitamíny, minerálne látky, stopové prvky.

**Popis vet. prípravku:**

Číra svetlozelená kvapalina.

**Charakteristika:**

Veterinárny prípravok určený na aplikáciu do akváriovej vody. Prípravok eSHa OPTIMA je jedinečná kombinácia základných zložiek, ktoré sa nachádzajú v tropických riekach, jazerách a potokoch. Tieto zložky sa miešajú so stopovými prvkami, minerálmi, vitamínmi a prírodnými stimulátormi rastu a spoločne vytvárajú pre ryby podmienky blízke ich prirodzenému prostrediu.

**Ako mám vedieť, kedy používať prípravok eSHa OPTIMA?**

Ryby nepotrebujú zvláštnu starostlivosť iba počas choroby, zotavovania alebo karantény. Potrebujú trvalú a stabilnú úroveň všeobecnej starostlivosti. Táto starostlivosť by mala byť zameraná na maximálnu odolnosť rýb proti infekciám, parazitom, zraneniam a chorobám. Týždenná alebo denná dávka prípravku eSHa OPTIMA optimalizuje akváriovú vodu a stav rýb sa zlepší. Prípravok eSHa OPTIMA pomáha minimalizovať počet rýb, ktoré by inak podľahli v prípade ochorenia.

**Prípravok eSHa OPTIMA poskytuje množstvo výhod:**

1. Posilňuje a podporuje prirodzenú imunitnú ochranu rýb proti baktériám, parazitom a ďalším chorobám.
2. Znižuje stres rýb a zlepšuje ich vývoj.
3. Prispieva k úplnému zotaveniu po chorobe.
4. Prispieva k posilneniu kostí a k dobrému rastu svalov.
5. Napomáha rozvoju ich prirodzených farieb rovnakých ako v prírode.
6. Pomáha mladým rybám v zdravom raste a vyfarbovaní.
7. Pomáha novo zakúpeným rybám zotaviť sa z ich slabšej kondície (v dôsledku prepravy).
8. Zvyšuje plodnosť a napomáha pri trení – dozrievaní a uvoľňovaní ikier.

**Veterinárny prípravok je určený pre:**

* Tropické ryby.
* Studenovodné ryby.

Prípravok eSHa OPTIMA nepredstavuje žiadne nebezpečenstvo pre ryby, rastliny alebo filtre. Prípravok poskytuje vynikajúce výsledky, najmä u tropických rýb.

**Ako udržím ryby v dobrom zdravotnom stave?**

Prípravok eSHa OPTIMA zabezpečuje dostatočné zásobovanie všetkými dôležitými prvkami potrebnými pre odolnosť voči chorobám, na stavbu kostí, rast, vývoj svalov, vyfarbovanie a rozmnožovanie. Správne prostredie má však tiež významný vplyv na zdravie rýb. Pre trvalé zabezpečenie zdravia rýb odporúčame pravidelnú kontrolu kvality vody, jej pravidelnú výmenu, rovnako ako osádzanie akvária vodnými rastlinami (viď sprievodca udržovaním akvária). Prípravok eSHa OPTIMA by mal byť používaný vždy po aplikácii liečiv či prípravkov pri ochorení rýb a to pre ich rýchle zotavenie.

**Môže prípravok eSHa OPTIMA pomôcť s trením rýb?**

Áno, prípravok eSHa OPTIMA môže pomôcť vyvolávať trenie rýb. Použitie prípravku eSHa OPTIMA vytvára prirodzenejšie prostredie, čo často vedie k zvýšenej sexuálnej aktivite, aktívnemu správaniu pri trení a uvoľňovaní ikier. Vykonaním obvyklej výmeny vody (20 – 25 % by malo stačiť) a podaním štandardnej dávky prípravku eSHa OPTIMA môže byť vyvolané trenie.

1. Vypočítajte objem akvária. Vypočítajte iba skutočný objem vody (odčítajte cca 10 % s ohľadom na použité dekorácie).
2. Porovnajte objem akvária so stupnicou dávkovania (metrické alebo imperiálne). Prečítajte si a nájdite zodpovedajúci počet kvapiek potrebných pre objem akvária. Príklad: Akvárium s objemom 100 litrov (22 galónov) potrebuje 20 kvapiek týždenne.
3. Prípravok eSHa OPTIMA dávkujte po kvapkách do akvária tak, že fľašu držte dnom nahor a stláčajte pipetu (20 kvapiek = 1 ml).

**ŠTANDARTNÉ DÁVKOVANIE/TÝŽDENNE**

**(na 100 litrov/22 galónov)** Raz týždenne – 20 kvapiek.

Jedna 20 ml fľaša prípravku eSHA OPTIMA postačuje na ošetrenie 2 000 litrov (440 galónov) akváriovej vody.

**ŠTANDARTNÉ DÁVKOVANIE/DENNE**

Pre ešte lepšie výsledky môžete použiť dennú dávku (namiesto týždennej dávky):

Každý deň - 1 kvapka na 25 litrov.

**Dávkovanie pre trenie rýb** (vyvolanie trenia – na 100 litrov/22 galónov):

Najskôr vymeňte 20 – 25 % vody a potom:

Každý týždeň - 20 kvapiek. Pokračujte po dobu prvých 2 až 3 týždňov alebo kým sa ryby nevytrú.

**Aké opatrenia musím prijať pri používaní prípravku eSHa OPTIMA?**

**Výmena vody?**

Všeobecne nie je nutné vykonať výmenu vody pred alebo po použití prípravku eSHa OPTIMA. Existuje však niekoľko výnimiek, kedy by mala byť vykonaná čiastočná výmena vody pred ošetrovaním akvária:

1. V prípade zlej kvality vody. Pravidelné testovanie vody pomocou prípravku eSHa Aqua-Quick-Test môže včas identifikovať problémy s kvalitou vody a v prípade potreby prijať potrebné opatrenia.
2. Ak sa blíži termín pravidelnej výmeny vody.
3. Ak chcete vyvolať trenie (20 – 25 % by malo stačiť).

**Filtrovanie?**

Môžete pokračovať vo filtrovaní s pomocou neadsorbčných materiálov, ako je filtračná vlna, piesok, štrk atď.. Chemické „aktívne“ filtračné médiá, ako sú aktívne uhlie a živice, UV filtre, oxidátory, atď., môžu znížiť pôsobenie prípravku eSHa OPTIMA.

**Predávkovanie?**

Neodporúča sa predávkovanie. Prípravok eSHa OPTIMA je bezpečný (za normálnych podmienok) aj keď je náhodne prekročená odporúčaná dávka. Iné ošetrenie? Prípravok eSHa OPTIMA sa môže bezpečne používať so všetkými ostatnými prípravkami eSHa. Neodporúča sa kombinovať s prípravkami iných výrobcov, pokiaľ výrobca vyslovene neuvádza, že je to bezpečné.

**UPOZORNENIA:**

Uchovávajte mimo dohľadu a dosahu detí. Veterinárny prípravok. Určené len pre okrasné ryby. Veterinárny prípravok sa nesmie používať na ošetrenie rýb, vrátane ikier a plôdika určených na produkciu potravín. Dodržujte odporúčané dávkovanie. S prípravkom zaobchádzajte obozretne, vyvarujte sa kontaktu s očami alebo kožou. Po manipulácii si dôkladne umyte ruky. Fľaštičku s prípravkom uchovávajte v pôvodnom obale, spolu s písomnou informáciou. Nepoužívajte po uplynutí dátumu exspirácie.

**Spôsob uchovávania:**

Uchovávajte pri izbovej tepote. Chráňte pred mrazom.

**Veľkosť balenia:**

20 ml (180 ml, 500 ml, 1 000 ml).

**Označenie:**

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC b. v., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika,

[www.macenauer.eu](http://www.macenauer.eu).

Schvaľovacie číslo: 279/R/22-S

Príloha č. 2 k Rozhodnutiu č.: **279/R/22-S**

**vonkajší obal = papierová krabička**

**Názov vet. prípravku:**

**eSHa OPTIMA**

**20 ml (180 ml, 500 ml, 1 000 ml)**

Veterinárny prípravok určený na aplikáciu do akváriovej vody. Prípravok eSHa OPTIMA prispieva k posilneniu imunitného systému a kondície rýb, zlepšuje vyfarbovanie rýb. Prispieva k rýchlejšiemu zotaveniu rýb po chorobe.

**Zloženie:**

rastlinné extrakty 400 mg, vitamíny, minerálne látky, stopové prvky.

Pred použitím si prečítajte písomnú informáciu pre používateľa.

Uchovávajte pri izbovej tepote. Chráňte pred mrazom. Uchovávajte mimo dohľadu a dosahu detí.

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 279/R/22-S

EXSP., číslo šarže: viď obal

**vnútorný obal = etiketa**

**Názov vet. prípravku:**

**eSHa OPTIMA**

**20 ml (180 ml, 500 ml, 1 000 ml)**

EXSP., číslo šarže: viď obal